經數: 一八○○

經名: 請觀音經疏

頁數: 九七一

上              欄

名精念. 念入道名進. 亦於四位中明不雜辨

精進(云云). 離憂喜苦樂諸根故名禪. 初禪離憂

根得覺支. 二禪離苦根得喜支. 三禪除喜得

樂支. 四禪除樂得不苦不樂. 得捨支. 是名眼

根中得禪. 若如大乘菩薩眼根入正受. 耳根

三昧起. 卽是於六根具禪般若者. 根塵識三事

是不可得. 了達究竟盡卽般若. 如是於眼中

方便修六度. 具佛威儀者. 卽八相成佛道之

威儀. 論四位中智慧覺了. 得八相義而非具.

但名□果. 等覺方是具也. 心大如海如論四

位所約. 各有大義而非究竟. 今中道正觀具

三義. 廣深含衆流乃名大海. 今正智照十法

界相名廣. 徹眞源故名深. 攝萬法故名受流.

正觀乃名大也. 列名皆的的中道觀判名也.

寶卽實相實智也. 月卽虧盈. 半滿方便權智

也(云云). 月光約智斷二德也. 跋陀云賢首. 等

覺是衆賢位極故. 佛聖首聖極故(云云). 第三列

凡夫衆. 卽有八部. 名四種衆. 當機. 是五百及

後得道者. 發起. 是月蓋舍利弗等. 影響. 是上

列二萬及八部中權者. 結緣者. 是當時無益.

後世得度人也. 又作乘急戒緩四句(云云). 第二

由序者. 從毘舍離去是由[&FFFF]#序. 就此爲二. 一

病相. 二明病由. 文中說因之與病. 乃是假事

表理. 豈可止就事解而不深推. 卽具兩釋. 就

事舍離□爲廣嚴. 具如淨名疏中釋. 明諸病

者及病相. 不出此國也. 病相. 卽是眼赤如血

耳膿等. 是也. 此病相是五根之相. 眼主肝. 耳

主腎. 鼻主肺. 舌主脾. 口主心. 化爲[&FFFF]#[&FFFF]#. 是

身根病相. 如人食惡食. 納腹內爲病. 卽是主

中              欄

身根. 以五根病故. 意識昏迷故云如醉. 卽是

意根病. 良由五根不利. 致五根病惱. 亦可是

病從五根入五臟傷壞. 病由者卽是五. 夜叉

惡鬼爲是鬼故. 致令國人疾惱故. 言病之所

由. 就理釋者. 法界之國無邊名廣. 性善莊飾

是嚴義. 故種行人不出法界. 十者分段有八.

一受苦報人. 二修世間善法. 三修聲聞. 四修

緣覺. 五修六度. 六修通敎. 七修別敎. 八修圓

敎. 此八在分段未斷惑. 造心之始各修諸法.

而有愛見之惑. 致六塵傷壞. 六根而致病也.

變易土二人. 卽是分段盡來. 入別位三十心

中. 或入圓位初住中. 此二人地地之中皆有

愛見. 若別敎有淨妙五欲之愛. 四句見佛性

不融之見. 圓敎有佛愛菩提愛順道愛. 四門

見佛性等見. 皆是愛見義. 由是見故. 於五根

中. 謂色是常是無常等. 四執謂是事實. 餘妄

語. 而作四執之解推理之心. 皆是病義. 於五

根推理名爲夜叉. 生五見故名爲眼. 鉤牙惡

業從下向上. 傷害於人. 吸人福德智慧精氣.

以是惡業故言面黑如墨. 第三[&FFFF]#述序者. 從

城中有長者去爲三. 一敬儀. 二[&FFFF]#病. 三請如

文. 耆婆是世醫. 妙術不救者. 就世間妙術爲

四. 一因緣事相中明妙術. 卽醫方神仙禁[&FFFF]#

等術. 二空見外道無因無果. 謂此爲是爲術

也. 亦有亦無非有非無. 外之妙術. 此四種妙

術. 世醫所不能救治. 愛見之病故. 令五眼不

明. 五分之身□損福慧之精消歇. 五見愛夜

叉所蠱害. 故請觀音(云云). 第二從爾時佛告長

者. 名爲正說. 三序旣足. 弄引義成. 是故正須

下              欄

利益. 故言正說. 就此爲五. 一示能除毒害人

方所. 二勸長者三業祈請. 三因光見佛三聖

降臨. 四具[&FFFF]#枝淨水. 五說[&FFFF]#治病有生起意

(云云). 就初示方所爲二. 一示方所. 二列名歎

德. 言不遠者. 西方去此二十□河沙. 何故言

不遠. 一解云. 於凡是遠於聖十遠. 今解不爾.

若機緣未熟. 雖近而. 若機緣熟. 雖遠而必

應. 故言不遠. 西方者. 佛法之中乃非時方. 數

陰持入所不攝. 但隨俗故亦有時方使人信

受. 言西者. 若依五行. 西卽是金. 金王決斷剛

直之義. 若對四諦卽道諦. 道是能通. 用智慧

見理. 此言彼有大智觀音. 能以無闇陀羅尼

消此之毒. 故西方用表道諦也. 又解云. 日從

東出而入於西. 此明東土釋迦能發生物善.

西方之佛能斷除衆生之惑. 生滅兩機在此

二土. 故言西方也. 無量壽者. 佛有二種無量.

一生身無量. 此則有量之無量也. 二法身無

量. 此是無量之無量也. 今釋迦彌陀. 俱是法

身之無量. 此化緣短故. 故生身是有量. 彼佛

化道長非人天所知. 故生身是無量. 而實有

數也. 耆□凜師解云. 釋迦爲應. 彼佛爲眞. 執

應不能除毒害見. 眞則能消伏毒害. 今不用

此解. 但此土西土同是應佛. 淨穢相形故有

優劣. 若作眞語不復得移動. 辨其優劣. 若彼

是眞佛土應極淨. 此則不可. 若作本[&FFFF]#語. 此

爲[&FFFF]#彼爲本. 本[&FFFF]#相傳. 望此語則寬. 雖然今

亦不用. 那知釋迦是[&FFFF]#無量是本. 二佛各有

本[&FFFF]#. 那互爲本[&FFFF]#. 此又不可. 今明此土爲穢

彼卽爲淨. 今穢國衆生見思毒害. 欲借淨土

經數: 一八○○

經名: 請觀音經疏

頁數: 九七二

上              欄

來破其病. 是故請於彼佛. 國土相形互爲優

劣. 破惑互有消除. 如十種行人. 作意祈請方

法不同. 是故觀音十種垂應有異. 此亦十種.

西方十種. 祈請十種. 消伏毒害也. 問何意請

彼佛耶. 答此土請釋迦. 爲消伏之因. 彼佛二

菩薩爲外緣. 因緣應在二佛. 故勸令請. 又就

彼佛. 表如來法身實相之境. 觀音表中道正

觀之智. 大勢表福德神力熏修. 但聖人皆具

三德無不具足. 今各據一門的當爲語. 三人

各從一法標名. 今欲消伏毒害. 必須勝境顯

發法身. 亦須智慧照了除惑. 亦須福德資成

智慧. 是故三聖俱請. 問若三聖俱請何意. 獨

標題稱請觀音. 答正言智慧. 是除毒之對治.

對治義强總略爲言. 故止標一人. 得意具三

義也. □以大悲者. 是歎也. 三聖俱有大悲俱

憫俱救. 然而別說如來. 以大悲爲法身之境.

觀音爲智照. 大勢爲福力冥熏. 然而皆具悲

憫救濟也. 第二從汝當五體投地去. 勸示祈

請. 申三業之機. 大聖乃當常欲濟拔. 爲外緣

無創之者毒不得入. 應須內因. 故令運三業

爲機也. 事解五體投地者. 衆生之本體. 一義

同父母. 是故虔恭尊敬尊敬歸投於地. 表欲報恩之

相. 理解地是一實相. 若與薩婆若相應心合.

故名爲投地. 若離薩婆若名不投地. 如人謙

卑恭謹. 是則投地致禮. 與常理合. 若傲慢逆

理禮則不施. 今明五體卽表五陰. 左脚是色.

右脚是受. 左手是行. 右手是想. 頭是識. 何故

爾. 受是心神之法. 爲陽如右脚. 戒是色法. 無

作冥密. 如陰表左脚. 故言左陰右陽也. 想是

中              欄

推晝前境. 是陽如右手. 行是思數如陰表左

手. 頭爲識者. 五識在頭能了別故對頭. 若離

薩婆若. 而起五陰者. 此是平倚五體. 不歸命

觀音. 毒害不消名爲惑. 是故比淪生死. 爲五

受陰所害. 若依薩婆若心地者. 卽得五分法

身之五陰戒. 是防護七支故. 是色陰定. 是受

者. 如經說. 三昧是正受. 定意開出故定. 是受

陰慧是悟. 虛智卽想陰. 解脫卽是行陰. 行陰

招累故. 解脫無累. 對之解脫知見. 卽是識陰.

識陰能了別故. 以五分法身. 代生死之五陰.

故涅槃云. 因滅是色獲得常色. 乃至受想行

識亦復如是. 卽是薩婆若心. 故名五體投地.

五體歸命能令毒害消伏. 名之爲解脫. 則出

生死蕭然累表. 故言五體投地也. 燒香散華

者. 香卽[&FFFF]#馨. 遮掩臭穢. 表於智慧斷結毒害.

莊嚴. 如華能嚴飾彫麗故. 用華以表定. 亦名

行善. 復次華以表慧. 何以故. 華是可見法. 慧

是照了見理之法. 用華以對慧香. 以對定者.

香是冥熏對定. 有寂靜之義. 故用對定. 何故

作此互判. 此是通釋. 定中有慧. 慧中有定. 若

別對者. 法身皆名爲慧. 此中豈得無定. 七淨

之法皆名爲華. 此中豈得無慧. 而別對定慧

也. 故言化訓滅五陰拔斷十二根. 復次燒香

對無作善. 無作因作而發. 不須更作任運常

起. 亦如人受戒. 作意發得無作. 任運常能破

惡. 如燒香時止用火爲緣. 卽便煙香任運遍

滿. 故用香對無作善. 華以手散. 若不運手華

則不散. 此對作善. 若不作善則不生. 旣表無

下              欄

作作兩善. 定慧亦爾明. 此約十種行人故用

對此(云云). 合消伏毒害意. 繫念是勸意業. 所

以先意後口者. 先須域意然後口宣. 言繫念

卽是默念之請. 作禮卽是延請. 口請佛卽是

祈請也. 繫念之法若能調和不風不喘不氣

者. 名之爲息. 十息爲一念. 凡百息爲十念. 能

如是者. 下根人卽得心定亂止. 中根人得細

住. 上根人卽得未到地定. 於未到定喜發諸

禪及諸無漏. 或於此定見十方佛. 念佛三昧

乃至一切禪. 多約未到定發得也. 卽將此數

息. 約十種行人. 若數息調適. 能令身心安靜

四大調和. 卽是消伏果報上毒害. 若數數時.

能令善心開發惡心調伏. 煩惱惡業俱息其

世者. 卽是人天數息. 若觀此所數數息. 是風

氣四大之强者. 故言此身無住風力所能. 風

氣卽是法色也. 能觀之心王. 卽是識. 領受此

數卽是受緣想. 此數卽是想. 其餘諸數卽是

行. 數息中具五陰. 卽是四念處觀. 名聲聞數

息. 若觀息是過去無明因緣所成. 致現在果

報. 息三世因緣. 卽是緣覺人數息. 若觀息不

保不愛無所著名檀. 不於數息起不善名尸.

能安忍耐此數息名忍. 念念相續名精進. 知

色數法在緣. 不謬亂名定. 照了數法分明分

別是風是喘識邪正. 是智慧無相等慧. 卽通

敎數息. 別修數息不定空不定俗. 中道佛性

前後觀之. 卽別敎息. 若圓觀此息非空非

假. 一心三諦圓說. 卽圓敎數息也. 第三因光

見佛爲二. 一見佛. 二三聖降臨. 今言於光中

者. 卽是釋迦放法身之光. 如如智慧之光. 智

經數: 一八○○

經名: 請觀音經疏

頁數: 九七三

上              欄

了因此法身. 得見應身也. 如來神力者. 或可

是釋迦力. 或可如來. 只是眞如之法. 此眞如

有神力. 乘此神力而來. 故言神力. 不動舍離.

至實相之法界廣嚴之處. 住此地憫衆生爲

除毒害. 城卽法界取其防非. 禦敵之用爲城

門. 卽不二門. 住此門不動. 令衆生得入此門.

到法性城金. 金色照者. 如如卽智. 還照如如

境. 第四卽具楊枝淨水者. 此是勸具兩因. 正

爲機感也. 楊枝拂動. 以表慧. 淨水澄渟以表

定. 楊枝又二義. 一拂除. 卽對上消義. 二拂打.

卽對上伏義. 又拂除對消滅之消. 二拂打卽

對消除. 淨水二義. 一洗除. 卽對消義. 二惺

悟. 卽對伏義. 水又四義. 一洗除. 二潤漬. 三惺

悟. 四安樂. 洗除對消滅之消. 潤漬對消除之

消. 惺悟對除伏之伏. 安樂對平伏之伏. 復次

洗除對消伏毒害大悲拔苦. 是慧義. 潤漬是

大慈與樂. 是定義. 惺悟是慧義. 安樂是定義.

明此約十種行人自各有定慧. 拔苦與樂各

有消滅伏義. 例作(云云). 舊約此經文. 爲懺悔

方法. 制爲十意常所行用. 八意出在經文. 一

一檢取. 一莊嚴道場. 二作禮. 三燒香散華. 四

繫念. 五具楊枝. 六請三寶. 七誦[&FFFF]#. 八披陳.

九禮拜. 十坐禮. 釋此十意備作事理(云云). 第五

從大悲觀世音而說[&FFFF]#曰. 去爲三. 初從此去

訖平復如本. 明消伏毒害. 是破煩惱障. 第二

從世尊重請觀音去. 至如鷹□飛. 明破惡業

障. 第三從繫在[&FFFF]#圄去訖現前見佛. 說六字

章句已去. 破六道治六根. 俱是破報障. 通論

三障. 皆是毒害. 皆是煩惱. 皆是惡業. 皆是

中              欄

報法. 若別論不無輕重. 分爲三障. 三處經文

悉具三障之語. 令就別明義. 判三[&FFFF]#破三障.

此有兩義. 或有人三障而悉須三[&FFFF]#破之. 自

有人雖具三障. 而煩惱最重. 若破煩惱. 餘障

弱者自消. 或業重或報重. 是故隨其强者破

之. 弱者隨去. 或有人雖破煩惱業報猶在. 如

羅漢雖破子縛. 而猶有償狗齧除者. 例爾. 或

除一障餘者皆除. 如經言. 若斷一法我證汝

得阿那含果. 所謂貪也. 非是斷一能得此果.

乃是斷其重者. 輕自隨滅. 復次三[&FFFF]#治三障

對三根人. 初[&FFFF]#對上根十種人煩惱毒害. 次

[&FFFF]#破中根十種人惡業毒害. 後[&FFFF]#破下根十種

人果報毒害也. 毒害之名. 通此三根. 能害法

身慧命故. 今從別義. 更立破煩惱破惡業破

報之名. 就理無勝劣. 行人修進便宜而爲勝

劣. 類如法華三周說法. 通名開三顯一. 切說

當開權顯實之名. 第二第三亦復如是. 而論

別更加法譬因緣. 卽此三番[&FFFF]#. 通別之意也.

自有人取後一番[&FFFF]#爲正說. 卽是兼於總別.

而治三障也. 若不取後[&FFFF]#爲正說者. 只於前

三[&FFFF]#之中各作正旁. 卽兼得總別意也. 今就

初[&FFFF]#爲五. 一勸三業爲機. 二歎[&FFFF]#體用. 三正

說[&FFFF]#. 四明行者得益. 五舍離人平復. 就勸機

爲二. 一經家[&FFFF]#. 二正三業致請. 三稱三寶. 是

通爲衆生作消伏之所. 觀音是別緣. 是故請

三寶. 復有通別. 所以三稱. 或可欲除三障故.

或可表三周說[&FFFF]#故. 或可表三釋故. 須三稱

也. 三業如文(云云). 四行偈爲二. 初二行正請.

後二行結請. 初爲二. 前一行總請. 後一行別

下              欄

請. 初一句標自請. 次三句自他請. 苦厄者約

十種行人. 皆云苦厄(云云). 不獨苦在身上. 眼

赤耳膿之厄也. 大悲覆一切者. 非止覆舍離

城中之苦. 亦是覆十法界人. 故言一切也. 普

放光者. 卽是請大智光明爲調伏柔善. 滅除

無明癡闇卽消除. 如華嚴又放光. 或除□除

□等. 種種所治. 今此智光. 亦治十種行人之

毒害也. 無明旣盡如覆大地. 卽頓除惑. 次第

除十人惑. 卽漸除惑也. 次別請. 卽是別標三

障殺害苦者. 卽是毒害惡業也. 由毒害故. 所

以招苦報. 是故言害歷十種行人中明惡業

毒害也. 如魔喜來惱行者. 或將空來破其有

中修行. 令墮二乘. 害其菩提之善. 或將散

善布施來. 破其空無相無漏善. 令墮人天中.

皆是害義. 二障如文. 必來是欲降施大樂者.

請大慈大慈調伏柔善大樂故. 前是大悲拔

苦是消滅義. 若世間苦報得除. 亦名爲樂. 人

天善成亦名爲樂. 如是等分有樂義. 而不名

大至得常樂. 圓敎之理方名爲大樂. 能請語

長遠. 故知不止請於舍離城報苦一種也. 次

二偈語慈父者. 十種行人. 皆名衆生世間. 而

有父子義者. 同有佛性. 如來藏理是正因性.

昔經世世相隨. 或作諸功德低頭擧手. 隨從

化道. 卽是緣因性. 但未有了因. 而今結縛得

滅. 爲說消除毒害平復如本. 豈非了因性. 三

種天性相關得爲父子. 故請云. 世間慈悲父.

[&FFFF]#我三毒苦. 當知請父甚廣. 豈止事中報障

耶. 病除爲今世樂. 未來當得道爲涅槃樂. 未

來有餘涅槃. 爲今世樂. 無餘爲後世樂. 十種

經數: 一八○○

經名: 請觀音經疏

頁數: 九七四

上              欄

人當分得道爲今世. 究竟涅槃爲後世. 餘諸

樂非大樂. 究竟方是大樂也. 第二稱歎神[&FFFF]#

爲二. 一歎[&FFFF]#體. 二明用. 從白佛必定去. 是歎

體. 卽是實相正觀之體. 非空非有. 遮於二邊

之惡業. 持於中道之正善. 名實相[&FFFF]#體也. 此

體具於三德. 不縱不橫. 文云. 三世諸佛陀羅

尼印. 卽是法身實相之德. 必定卽是師子吼

決定說般若. 吉祥卽衆苦永得盡. 普令各

解脫. 以此三德歎陀羅尼體也. 又必定名師

子吼. 消滅拔苦義. 吉祥是善利之祠. 是調伏

與樂義. 故大品云. 是大神[&FFFF]#大時[&FFFF]#無等等

[&FFFF]#. [&FFFF]#只是願. 佛說法時願衆生如立是[&FFFF]#也.

譬如螟□故. 諸經皆是[&FFFF]#也. 中道之[&FFFF]#遮於

二邊. 伏空伏有. 破於二邊滅空滅有. 卽是消

滅伏之. 亦有餘伏平伏等意(云云). [&FFFF]#亦是願.

亦是禁[&FFFF]#. [&FFFF]#誓亦是[&FFFF]#術. 術法盡與十行人.

毒害相應密能消伏. 諸佛□要不可思議也.

三世佛印. 卽是實相印. 印定諸經. 故名[&FFFF]#體

也. 聞此[&FFFF]#者卽是明用. 如不識藥. 未知其良.

若不明用. 何知力强. 苦盡是消滅. 得樂是調

伏. 遠八種難是消滅. 得念佛定是調伏. 調伏

柔善感見諸佛. 乃至有見無見. 四見橫計不

順於理. 皆名惡業. 二乘空中所見. 三藏四門.

通敎四門. 皆未順理亦是惡業. 今此中道神

[&FFFF]#悉能消伏. 當知此[&FFFF]#神用廣遠. 第四持者

得福. 如文. 第五平復如本. 約十行人明如本.

此報身無明之病. 今病除如本. 本修世善之

心. 無惡業之害. 五塵之病. 今還復人天善本.

修四諦心涅槃. 以無見愛今得前心. 故言平

中              欄

復. 乃至圓敎亦爾. 本是法性淨照. 起五住妄

惑之病. 卽病除與法性等. 故言如本. 第二從

爾時世尊憐憫去. 是破惡業[&FFFF]#. 就此爲三. 一

如來重請. 二觀音奉命說. 三佛述成. 今言佛

請者. 非是自請. 是爲他護法耳. 請字有二音.

若作淨語可施於下. 如天子請百官. 又經題

呼爲淨. 可施凡下. 若作請語重兩語. 隨意消

息. 今意重說消伏毒害[&FFFF]#者. 從通爲言. 又破

惡業[&FFFF]#者. 從別受稱. 如前(云云). 第二正說[&FFFF]#

爲二. 一正說[&FFFF]#. 二明力用. 一說[&FFFF]#言承佛力

者. 承於如如大覺之力也. 更稱三寶義同前.

一切怖畏者. 卽復爲二. 一總明[&FFFF]#力用. 二

別釋. 今言一切怖畏者. 一歷十種行人. 各各

有怖畏也. 二作惡鬼虎狼者. 例如金光明初

地至十地. 皆有虎狼師子之難. 此中十人乃

無事中虎狼. 約煩惱法. 爲虎狼也. 別釋者. 從

破梵行人去也. 十惡業者. 十惡是性戒. 受與

不受俱是罪不同. 其餘遮制等戒. 如比丘草

木戒. 受者犯得罪. 不受犯不得罪. 今取性

重者. [&FFFF]#力能令淸淨輕者. 例滅設者. 有二義.

一假設設. 二者但設設. 性淨之理本無惡業.

今起惡業. 皆是虛假. 實來破虛皆使淸淨. 故

言設. 此明除虛妄之假也. 但設者. 但有一法.

是業種類所攝者. 無問重輕. 此[&FFFF]#皆能破之

令淸淨. 大品設有一法過涅槃者. 亦如幻化.

此條然言無. 如十九界等. 畢竟不可得. 今言

假設. 不妨有色虛之樂. 與大品設語. 乃同復

爲異(云云). 現前見佛者. 見佛三昧爲種. 地獄

人念佛時. 感見形質不同. 乃至人中所見. 二

下              欄

乘通別等菩薩. 所見各異. 凡約十行人明見

佛不同. 三昧觀法亦異(云云). 從佛告阿難去.

是第三佛述成就此爲四. 一述功能. 二勸行

法方軌. 三引證. 四結成功能. 就明功能中. 能

除二種患難. 身無患心無病. 從凡夫地乃至

等覺. 猶一生在皆有身心. 於分段中具三塗

身心. 人至第四禪爲身病. 四空有心病. 故知

苦樂隨身至四禪. 憂喜隨心至有頂. 若聲聞

五方便人. 具足身心之患. 須陀洹雖見諦思

惟尙在. 乃至羅漢有餘時身病尙在. 習氣不

忘亦是心病. 緣覺亦爾. 六度通敎亦爾. 若斷

分段生變易者. 此就無作四諦中. 五分法身

深淺優劣. 無明住地心惑重輕. 乃至餘一生

在. 三賢十聖住果報. 豈非是身. 乃至欲得佛

無上報. 皆是身患無明未盡. 佛性不了皆是

心病. 故經云. 因滅是色獲得常色. 方無身病.

因滅受想行識. 獲得常受想行識. 方無心病.

還將此身心兩患. 約十種行人(云云). 火從四面

來. 此是外火. 節節疼痛是內火. 事解如文. 理

解外來者. 是見惑橫計而生. 故言外來. 四

面卽是有無四見等. 此見焚燒見諦解. 故言

燒身. 龍是神靈之物. 卽表法王. 自在設敎如

龍雨. 雨除見惑如火滅. 卽是信行人. 節節疼

痛是思惟惑. 附理生如須陀洹人. 已得無漏

理解. 而猶有思惑. 故言內火. 節節卽是思惟

所斷九品. 欲界九品. 四禪四空等處處九品.

豈非節節也. 前一作信行. 龍王降雨. 今龍卽

是無漏心王. 發得禪定法水. 滅思惑水也. 明

此約十種行人分段. 見思可解變易旣有. 菩

經數: 一八○○

經名: 請觀音經疏

頁數: 九七五

上              欄

薩勝妙五欲. 此中自有無作界外見思. 例作

火義至一生在(云云). 穀貴饑饉者. 事解五穀不

收爲饑. [&FFFF]#蔬不生爲饉. 譬解者. 遠聖不聞

道爲饑. 近則爲飽. 無正慧爲饑. 無助道爲

饉. 如法華饑餓羸瘦. 此則事中. 乃至人天善.

皆例饑飽義. 若二乘非饑者. 法華不應云從

饑國來. 此則小乘爲饑. 大乘爲飽. 約十人傳

作(云云). 王難者. 分段用四魔爲難. 變易用十

魔爲難. 乃至一生在. 亦有魔故. 言三魔已盡.

唯有一分死魔在. 惡獸是惡業. 盜賊是六根

六塵. 迷路是邪僻. 牢獄是果報. 果報二種. 一

者約諸道明報獄. 如人得天往(云云). 二者當分

受身爲獄. 亦約十行人. 杻械是定慧障. 枷是

權實障. 鎖是得業繩等也. 海是生死. 或云法

性. 妄想動法性故. 波浪爲難. 夜叉羅刹是見

思. 毒藥是理境. 如四見取理不得而成毒故.

法性亦名毒藥. 亦名甘露. 刀劍是無常. 三界

皆爲無常所遷(云云). 第二從此陀羅尼灌頂去.

是勸如法行. 經三. 一正勸. 二示法用. 三得

益. 灌頂者. 事解云. 輪王欲授位太子. 取四海

水淋太子頂. 而委以天下. 故云灌頂. 若案十

地云. 佛授十地菩薩記. 以法性海水. 淋十地

法王子頂. 名爲佛受職. 故稱灌頂也. 今明此

義. 凡有十種人. 智有頂可見. 佛但法性. 無見

頂者. 餘人少分智慧理. 極不能思度. 名之爲

頂. 若得陀羅尼[&FFFF]#被灌之. 卽能得進解行轉

深. 名爲灌頂. 如是約十種人. 皆有頂義. 皆有

被灌之義. 唯妙覺身最高極不可復灌. 能以

陀羅水. 普灌十種人頂. 此十地之頂也. 齋

中              欄

者齊也. 齊身口業也. 齊者只是中道也. 後不

得食者. 表中道法界外更無別法也. 中前得

啖而非正中. 此得明表前方便. 但似道之中.

得有證義. 故得啖也. 亦是表中道法界外有

法也. 不啖肉者. 是無緣大慈也. 故不啖衆生.

緣法緣皆有分齊. 此無緣無分齊故不得啖

也. 陸者五停心觀也. 五辛苦辣. 是五陰苦諦

也. □氣是五陰中有集諦也. 汚穢五陰苦集

也. 十方佛是十法界皆有佛性. 七佛是七覺

分. 第三從佛告阿難有一女人去. 是引證. 非

是獨證. 此段亦通證於前. 如文(云云). 第四從

此[&FFFF]#功德三障永盡. 是結成功能如文. 第三

從若有衆生[&FFFF]#圄去. 是第三番[&FFFF]#除報障. 此

卽爲四. 一明說[&FFFF]#之由. 二正說[&FFFF]#. 三稱歎功

用. 四結成. 第一所由及第二正說如文. 第三

歎功用. 文爲三. 一明六道六字章句用. 二明

修因六字章句用. 三明六根六字章句用. 他

釋六字者. 或言稱三寶名. 是六字章句. 此配

六字乃足. 而不見文中有標章結句之言. 或

三寶爲三字. 觀世音爲三字. 此於誦持爲便.

上文不標章結句. 若以此六字者. 處處皆有

此義則通. 今皆不用. 今明六字章句者. 案

經文有標章結句起盡之文. 約義爲便. 明六

字章句. 今案經對六道六妙六根等. 以明六

字章句. 如大經對二十五. 有明二十五三昧.

今對六道明六字章句. 成消伏六道之害毒.

於義爲便. 所以明此三種章句. 此三種六字.

凡有三處六出. 初明果報. 六字章句者. 說

偈竟卽云. 若有四部聞六字章句去. 便廣說

下              欄

六道中拔苦功用之事. 後結句云. 若有聞此

六字章句. 次明修因. 六字章句者. 如斯那聞

六字章句觀心心脈者. 廣明六妙. 後卽結云.

此大精進勇猛寶幢六字章句三. 明六根六

字章句者. 從舍利弗在寒林中. 斯那問眼. 眼

與色相應. 云何攝住者. 廣明六根. 後卽結云.

聞此六字障句. 數息繫念淨行之法. 此卽三

種起盡文義冷然. 故依此爲判也. 第一明六

道六字章句者. 六道是果報法故. 六道是六

字門. 一道之中分別有無量種. 卽是章句. 觀

音又照六道實相. 得陀羅尼究竟旨歸. 如大

經云. 二十五有有我不耶. 答云有我. 我卽

佛性. 諸佛菩薩窮此理性. 於諸道中而得自

在故. 能以陀羅尼力. 消除六道三障之毒害.

今此中偈但列五道名. 若依舊解五道者. 但

合脩羅爲一鬼道. 若開卽成六道. 今文正明

脩羅爲一道. 復明餓鬼道. 而不辨天道. 不知

是□者脫落. 不知更有別意. 今勘酌者. 或可

天道苦少. 且明下五道耳. 故不論六. 又長行

中. 則有六道義. 何以故. 如云從迷失道徑去.

乃至婦人生難此是人道. 此[&FFFF]#巍巍能[&FFFF]#地

獄餓鬼畜生脩羅等苦. 卽是四惡道. 八難者.

卽長壽天是一難. 此語卽攝天道. 故具六道.

又偈中云. 普敎一切衆令離生死苦. 若爾者

一切之言. 卽是攝得六道(云云). 今約六道段中

爲四. 一明拔六道苦惱難. 二明得失. 三說偈.

四結如文. 從今世後世不吉祥事永盡無餘.

是明失也. 從持戒精進皆悉具足. 是明得也.

又二義. 一明得念定總持諸法. 次明得見佛

經數: 一八○○

經名: 請觀音經疏

頁數: 九七六

上              欄

得旋陀羅尼. 得陀羅尼者. 勘法華經明位卽

齊佛. 如無生忍. 此卽似初境界(云云). 第二從

王舍城斯那去. 明修因六字. 此爲二. 一通二

別. 通中又爲二. 一略觀心心脈者. 若事解. 只

赤肉之心一身之主. 由是心脈. 能開出一切

脈. 能開之心一身之主. 由是心脈. 能開出一

切脈. 以通成一身. 具如通明觀(云云). 此卽是

因緣釋. 心義若空. 共一切世間中. 無不從心

造. 心如工□師. 造種種五陰. 種種五陰由

心故有. 心無故一切法亦無. 心不有一切法

不有. 心空故一切法空(云云). 雖一切法空. 而

有諸脈名字假名差別. 從一心脈. 乃至無量

諸脈. 皆能通達而無滯□. 此卽達心脈. 是

假名故. 一切法皆是假名(云云). 心脈若定是

空. 空不可假. 心若定是假. 假不可作空. 當知

心脈不空不假. 當知一切諸脈亦不空不假.

如是則遮於二邊. 兼照空假. 卽是圓觀心脈.

如是三觀歷十種行人(云云). 今約經文作三觀

者. 若有能觀卽有所觀. 能所合故卽是因緣

觀也. 使想一處. 卽是入空觀也. 見觀世音. 卽

是出假觀也. 卽得解脫者. 卽是中道觀也. 而

又云. 得阿羅漢者. 此約十種行人. 小乘大乘

明羅漢無咎(云云). 第二從端身去. 是廣明也.

依禪法明(云云). 二十五種方便. 俱有事理兩

解. 今正取調五事. 明調色息心三方便. 是此

文正方便意. 原身之始. 始於三事. 衆生不知

三事故名迷. 達三事故名解. 今爲修此六字

故. 須方便調此三事. 從端身是調身. 正心是

調心. 心氣相續是調息. 端身是約戒. 正心是

中              欄

約定. 氣相續是約慧. 此明戒定慧調三事. 約

世間陽上陰下. 隨世俗故. 右陽居下右陰處

上者. 欲將定靜之法. [&FFFF]#於陽散也. 世俗旣

有威儀. 此卽是以戒法. 禁約[&FFFF]#□. 卽對戒也.

二陽動相陰靜相. 以靜[&FFFF]#動. 是制亂方便. 卽

對於定. 三者右表方便. 屬權而居下. 左是實

智居上. 是則自權而顯實. 此卽表慧. 此戒定

慧. 還約十種行人(云云). 擧舌向[&FFFF]#爲防難故.

爲止言語故. 從一至十是數門. 成就息念不

外向是隨門. 不[&FFFF]#不滑調和得中是止門. 下

去是三門如文. 赤肉心起一脈. 生四大脈趣

四支. 各起十脈合四十脈. 一支十脈復起百

脈. 就根本合四百四十脈. 今但取四支. 四

十爲言也. 又取頭十脈. 就根本四脈. 故言十

四脈. 止應舌至鼻. 喩如江海通流. 若是肝氣

靑肺白脾黃腎黑. 唯有心赤而不見. 是略耳.

諸氣來會鼻. 失本色故如琉璃. 息細八寸亦

是定將散. 表八正道此中六妙門. 凡應有十

科意. 今只是一相生妙門也. 若此中觀者. 只

是通明觀也. 從佛告此大精進去. 是別明六

妙門. 前六妙門通凡夫. 三乘共觀故言通. 今

三乘未合故. 別觀六妙門也. 第一明聲聞六

妙門者. 卽爲二. 一從大精進去. 是歎六妙門.

從汝等善聽去. 是勸. 勸文爲二. 一勸. 二受

行. 今明勸者. 當自攝身明戒端坐正受. 是定

觀苦. 是明慧苦者. 只報身是苦聚. 生來無主

爲空. 命盡故壞. 取此爲次也. 若無常爲初. 取

念無常也. 五門者. 此有三種. 一五處止爲五

門. 卽五輪禪也. 此經云. 於節節間皆令繫念.

下              欄

卽是其義. 二五方便. 爲五門禪. 今明念佛一

門. 餘者數息不淨因緣慈心等. 而毘曇無念

佛. 但云界方便破我見. 足數息等爲五門. 今

明界方便. 乃是因緣觀. 破斷常等見. 而猶

闕念佛. 是故用念佛等爲五門. 此經文云. 得

念佛定. 卽是其義. 三無常苦空無我寂滅五

門. 卽如此文. 苦空無常是其義也. 若五輪爲

五門. 一向是繫念於色屬定. 若無常等爲五

門. 一向就理是慧. 若五方便合定慧. 復次

開五停心觀爲六妙門. 開息方便出隨止二

門. 何以故. 數息有三種也. 合不淨慈心兩方

便爲一觀門. 因緣方便是還門. 念佛是淨門.

何故爾. 念佛有法身佛. 法身卽是空理淨故

也. 又合五方便六妙門爲三障. 數息是報風.

故屬報障. 慈心不淨因緣. 治此三障各有三.

如數息是覺觀. 覺觀三種卽有三治(云云). □有

三種欲. 有內外(云云). 癡有斷常性(云云). 業有色

比惡境(云云). 如是治法. 亦有三治之具. 如禪

門(云云). 今經不用此等治. 但明一空無相如幻

如化. 以入實際遍治之(云云). 第二從寒林中卽

是受行. 又爲二. 一奉行得意. 二斯那聞下. 簡

三乘人六門. 寒林者. 卽是無漏淸□也. 金是

慧. 三乘人同入第一義法性理. 故如金. 第二

斯那問. 卽是第三番. 六字章句意也. 眼見色

卽有三種. 初一念時是獨頭. 無明一念轉. 卽

與相應無明共起. 若順色卽愛違卽瞋. 平平

卽起無記. 事中攝住者. 但數息不令三種心

起. 卽是也. 理中論. 若根塵爲因緣析. 此因緣

分分無常生滅. 以見理者. 卽如毘曇見有得

經數: 一八○一

經名: 請觀音經疏闡義□卷第一

頁數: 九七七

上              欄

道也. 若觀根塵淨虛不實空平等見理. 卽是

見空得道. 若觀根塵無明因緣諸行老死. 卽

是緣覺人. 攝住此六根不次第. 於義無失. 今

言色香味觸與細滑相應者. 五根微細皆寄

身根法塵. 意根若領納法塵時. 身已虛有諸

觸備至. 故言色香等. 與細滑相應. 細滑卽身

也. 六根例作理釋. 通別圓意(云云). 地無堅者.

如實故言無堅. 通敎觀地如幻如鏡像. 有堅

又四句. 責責見細理□虛. 是有見空. 卽是無

見. 乃至四句. 深著不可捨. 皆名爲堅. 今蕩此

四執. 除此四過. 心不可得故. 言地無堅. 水不

住四句故. 風無□者. 豈無四句質□. 是身出

火者. 慧解脫人但有無漏火. 俱解脫人備有

事理火. 慧人燒子縛身因. 俱解脫人燒果縛

身果. 見十方佛. 是聲聞破惡成□支佛. 住不

退是菩薩. 言服者. 結成意也

請觀音經疏

1請觀音經疏闡義□序

此疏自智者演說. 章安記錄. 古來人師無聞

贊述. 旣傳授道息. 後學往往有不知其名者.

知其名而未嘗披其卷者. 於乎斯文之未喪

也. 一[&FFFF]#爾. 吾不肖而實痛焉. 吾如默默則何

以傳後. 遂因疾間輒約文敷義. 筆之爲□. 凡

二卷. 庶申明於大旨. 開發於童□也. 旣成乃

作序. 以言其由. 復作闡義之名以名之

中              欄

皇宋三葉登封之明年歲次己酉. 孟夏哉生

明. 於南塔上方病中序

請觀音經疏闡義□卷第一

宋錢唐沙門釋智圓述

請觀音經四字是疏之別名. 執卽通名. 以解

釋諸經通名疏故. 以別簡之. 略標四字. 疏者

[&FFFF]#也. 決也. [&FFFF]#理經文. 決擇義趣也. 然智者.

釋經解題稱玄義. 解文稱文句. 玄文合成一

部者. 則題爲疏. 今卽合者. 故題疏焉. 天台所

住之山. 智者. 能說之人. 昔隋煬皇帝時爲晉

王. 旣從大師受菩薩戒. 乃依地持經立師之

號. 號爲智者也. 大師者. 大乃褒美之詞. 師

者敎人以道之稱. 古者或解行可軌於人. 人

必稱之爲大師. □唐懿宗朝. 補署行焉. 自玆

厥後雖有其實[&FFFF]#敢召者. 說者縱辯而談. 非

秉筆製述也. 斯文旣是弟子章安記錄. 故不

書諱. 而書其美號也. 弟子者資則捨父從師.

敬師如父. 師之謙讓處資爲弟. 是知弟子之

名. □乎敬讓. 故師召資. 爲弟子在於讓也. 資

亦自稱爲弟子. 在於敬也. 雖有異說. 今依淨

名疏焉. 頂法師者. 諱灌頂字法雲. 臨海章安

人. 而云頂法師者. 此疏元無記者之號. 後人

狀之. 故不喬其諱. 是禮也. 如法華行儀法界

次第. 旣大師親撰. 故皆自書名諱. 至于諸部

凡弟子記其言者. 皆云智者大師說耳. 又如

涅槃疏. 旣經[&FFFF]#溪治定. 故亦書云頂法師撰.

下              欄

此爲標式. 來者宜則之. 禮云. 二名不偏諱.

謂二字之名不一一諱也. 故今稱頂而不稱

灌. 又如大師之諱智□. 今稱智者止諱一字

耳. 偏其諱非古也. 後世之節制耳. 然則時

書不諱. 臨文不諱. 講者具稱故無咎也. 法華

有五種法師. 一受持. 二讀. 三誦. 四解說. 五

書寫. 今章安卽解說人. 故人召爲法師也. 記

者記錄師言也. 次入文. 此下分節科. 旣別行

不復編入. 人法者. 請觀世音菩薩人也. 消伏

毒害陀羅尼法也. 若約自行應先法後人. 以

諸佛所師所謂法也. 觀音由悟法成道故. 今

約化他故先人後法. 以法不孤運弘之在人.

故觀音說所證之法. 治他三障之毒. 故經題

先人而後法也. 人是下無緣之慈. 超彼生法

故曰至慈. 道過凡小故稱大士. 離二邊惡故

曰至良. 治障不虛故曰神[&FFFF]#. 大士卽能說之

人. 神[&FFFF]#卽所說之法. 至慈則顯大士之德. 至

良則美神[&FFFF]#之功. 群機卽月蓋及毘舍離人

也. 能必對所. 若以群機爲能感. 觀音卽是所

感. 觀音爲能應群機卽是所應. 今聖沒所感

目爲能應. 凡沒所應目爲能感. 各從功力以

能爲稱. 故知凡由理具三千故. 能感聖. 由

三千分顯故能應. 消伏等者. 消謂消除. 伏謂

調伏. 三障通名毒害. 經云. 消除三障無諸惡

力. 卽是用. 又生善故言力. 滅惡故言用. 此[&FFFF]#

消除三障用也. 顯發三諦力也. 正體卽三德

此間等者. 以陀羅尼是梵語. □就此方名遮

持也. 三義卽持名持行持義. 二邊卽生死涅

槃. 故知三德之理卽寂而照. 故能持卽照而

經數: 一八○一

經名: 請觀音經疏闡義□卷第一

頁數: 九七八

上              欄

寂故能遮用. 卽下此疏釋題. 凡有三番. 俱論

三義. 一能說人. 二所說法. 三經總題人及總

題. 在下方辨. 法有三義. 正在此文. 故至別釋

但直爾解. 總別二文互現其義. 大師說法之

巧也. 章安秉筆之妙也. 然今部通四敎而三

番三義. □約圓論文之旨. 故應修門故. 深收

淺故. 佛元意故. 說者觀者宜乎思擇. 事者

下三文. 皆直示毒害. 以顯消伏. 虎狼等者. 卽

經云. 逢値虎狼師子及毒藥刀劍. 臨當刑戮

稱名誦[&FFFF]#. 而得解脫者. 皆約事消伏也. 五

住謂三界見爲一. 三界思爲三. 足根本無明

成五. 皆昏煩之法惱亂心性故. 通稱煩惱. 卽

名此煩惱爲虎狼等. 經云. 淨三毒根不被三

毒等. 卽約行之明據也. 故下疏釋虎狼. 引金

光明十地猶有虎狼之難. 蓋此意也. 修一心

三觀破五住惑. 卽約行消毒也. 法界無□者.

三諦一心名爲法界. 生佛互融一一咸1遍. 故

云無□. 無染而染者. 淨名疏云. 中道自性淸

淨心. 不爲煩惱所染. 本非縛脫不染而染. 難

可了知. 卽是衆生迷眞性解脫. 起六十二見.

考彼言義允合今文. 若消今文. 應云法性之

與無明. 遍造諸法卽無染而染. 全理性成毒

名理性. 毒由理毒故卽有行毒事毒也. 今觀

諸法唯心染體悉淨. 卽神[&FFFF]#治理性之毒. 卽

下經云. 皆入如實之際也. 若爾. 與約行何別.

答前約行者. 是約智斷. 智卽能斷. 斷是所斷.

五住斷處名消行毒. 今則不爾. 專約諦理. 理

非能所. 但由具惑卽是無染而染. 名爲毒害.

惑卽法性. 卽是染而無染. 名爲消伏. 是則惑

中              欄

性相待非關智斷. 或謂性惡是理毒者. 毒義

雖成消義全闕. 若無消義安稱用耶若云有

者. 應破性惡. 性惡法門不可破也. 五重下注

云云者. 次第辨示不假. 先列名者下. 辨示五

章. 夫釋名總論三法體宗用. 別論三法敎相.

分別三法. 人法爲名者. 請是能感. 觀音是

能應. 卽感應. 宗消伏毒害明其力. 用卽救危

拔苦用也. 陀羅尼明其正體. 卽法身體也. 釋

名總論其在此矣. 靈知至爲體者. 經通四敎.

理有偏圓. 若論正體唯取圓理. 靈知寂照皆

法身. 卽照之義. 然雖寂照不二. 菩薩旣從觀

智立名. 以所從能乃以照義爲會. 例此若以

止定爲名者. 應以寂義爲體. 靈知卽法身靈

明本覺. 寂照謂靈知. 是法身卽寂而照也. 應

知三身□常三諦俱照. 從勝從本且指法身.

又體性本一有種種名. 故使諸文明體. 隨文

約義名字不同. 法華正約開權. 乃以實相爲

體. 涅槃旣是示滅. 卽用性淨涅槃爲體. 普

門旣談二身. 乃以靈智合法身爲體. 靈智卽

報身以報合法. 二身明義乃眞身也. 至若今

經三聖降臨旣表三德. 故以法身爲經之體.

又普門品明隨類現像. 此經明聖主來儀. 約

身義便故於辨體俱立身名. 感應爲宗者. 月

蓋致請爲感三聖. 遠降爲應. 敎興由此故以

爲宗. 然諸經或以因果爲宗. 但於今經明義

不便. 何者. 因果語通凡聖各有. 如舍離人

致請心救爲因. 未來證道爲果. 此凡有因果

也. 觀音昔在凡地爲因. 今居分證爲果. 此聖

有因果也. 今以凡雖有因果. 但以感爲名聖.

下              欄

雖有因果但以應爲名. 故以感應爲宗也. 救

危拔苦爲用者. 以舍離病苦危若倒懸. 以大

悲救拔令平復如本. 雖亦與樂拔苦爲正. 大

乘爲敎相者. 包含曰大. 運載曰乘. 敎則聖人

被下之言. 相則分別同異. 雖部談四敎. 而三

敎大乘爲其正意. 三義往簡者以約修行始終.

三義收盡. 謂依敎修行行成契理. 以三義俱

有通別. 故有通別之名. 此三乃通別二名之

義旨也. 若以位分卽約敎屬名字位人. [&FFFF]#敎

生解故. 約行屬觀行相似. 依解修行故. 約理

在初住. 分證本理故. 然於約行復須從容.

若論造修猶居名字. 的取行成方名觀行. 凡

當辨位. 須知此旨. 敎者下釋. 此三義約理

約行. 皆對理性而爲通別行別. 同歸理一. 名

異唯初約敎不對理. 明聲聞者. 聲謂所聞之

聲. 敎卽八音四辯也. 聞卽能聞之機. 用耳識

攬別也. 大論云. 耳根不壞聲在何聞處. 機

宜旣異所說則殊. 所說旣殊諸部乃異. 此經

彼經各有名故. 故曰名異. 餘弟子卽三乘賢

聖. 問智論云. 佛經通四人說. 謂弟子諸仙諸

天化人. 今何言非. 答爲佛印可同稱佛說. 如

今經觀音說[&FFFF]#. 身子說四大同入實際. 以佛

印故皆名佛說. 入道多途者. 至理虛通目之

爲道. 諸經稱四悉. 機示其入理之路. 不獨

一類. 故曰多途. 觀門有異者. 如法華四安樂

行. 爲入理之門. 今經以數息等爲入理之門.

又四敎四門不同. 俱是異義. 契道者. 謂契會

眞道. 卽入初住分證三德之時也. 至此位時

修性一合. 無復分張. 故云同歸一理. 理者. 卽

經數: 一八○一

經名: 請觀音經疏闡義□卷第一

頁數: 九七九

上              欄

向觀門所契之理也. 眞如者. 體非妄僞故言

眞性無改異故. 稱如不虛名實至極曰際. 非

生死相非涅槃相故. 名實相. 阿梨耶亦阿賴

耶. 此云藏識. 以能藏自體. 於諸法內藏諸法

於自體內故. 此皆一心三諦之異字也. 問何

不用第九淨識爲詮理之名耶. 答大師依地

論明阿梨耶識. 是眞常淨識. 不立第九. 若依

攝論. 梨耶是無記無明隨眠之識. 九方名淨.

是知二論隨機故異. 若就卽義唯至第八. 猶

云卽無明是法性也. 若就離義乃立第九. 猶

云斷無明卽法性也. 若曉今宗理應無諍. 不

卽不離一體無殊. 而卽而離何妨兩立. 喩之

波水大旨可知. 人法下明來意也. 陀羅尼. 是

三德卽所證之法. 觀世音. 卽能證之人. 自旣

已證三德. 今說此[&FFFF]#令他亦證三德. 是則法

假人弘人因法立. 相成相卽不可暫分. 今順

經題約化他義. 故先人次法. 是自請者斯那

問. 身子根境相應攝住. 自爲入道之門. 故是

自請. 月蓋爲舍離重病. 故是爲他佛說偈付

囑流通. 爲護正法. 此之三種皆名請觀音也.

若約經文則爲他居初. 今約義便故先列自

請. 以自請意狹爲他. 次廣護法最廣從狹之

廣而爲次第也. 問斯那請. 身子說六根如來

付囑八部. 何名請觀音耶. 答觀音遠降意在

說治障之法. 斯那所請亦爲此法. 如來付囑

八部. 亦只令此法久住於世. 約人雖殊法門

無異. 以法顯人俱是請觀音也. 三請對三聚

戒中. 應以第一對攝律儀. 第三對攝善法. 瓔

珞經云. 律儀戒. 謂十波羅夷. 戒疏云. 攝律

中              欄

儀能令心住. 此與斯那自請義合. 瓔珞云. 攝

善法. 謂八萬四千法門. 戒疏云. 攝善自成

佛法. 此與如來護法請相應. 瓔珞云. 攝生

謂慈悲喜捨. 化及衆生令得安樂. 戒疏云. 攝

生成就衆生. 此與月蓋爲他請相應. 是故今

經三請. 卽是三聚. 此三聚名出方等地持. 而

文云. 自請是攝善法護法是攝正法者. 或是

文誤. 或別有據. 若得下示三戒本融. 前文

旣對三聚. 此中止會二名. 亦恐文誤. 應云自

身戒明淨卽是攝律儀. 定慧明淨卽是攝善

法. 明淨卽相似分眞亦義通觀行. 引華嚴者.

諸法唯心戒定慧三卽心而具. 我心旣爾生

佛咸然. 彼我互融故無差別. 由無差故. 故

佛以所證說示於我. 我心旣淨還能化他. 三

聚之義於斯著矣. 方知三請其體本融. 二傍

下云云者. 自行爲正. 如斯那爲他爲正. 如月

蓋護法爲正. 如如來傍正互論. 必具三請. 後

世行者思齊在玆致至也. 祈告也. 干心也. 要

心者. 要謂要期. 皆出下引證. 卽先明自請合

引斯那請文. 而引月蓋者. 文顯易見故. 傍正

而論三請. 互具互引無在域限也. 限意專請

觀音不在餘聖也. 行請者. 雖不標心以行淨.

故自然感聖卽行淨. 是請故名行請. 證請亦

然. 念佛三昧如般舟經三昧. 成時見十方佛

在空中立等. 蓋言雖不標心. 而證理時自見

觀音也. 行請位在觀行. 證請位在六根及初

住也. 標心一謂位通深淺. 身業下例示口意.

各具三請也. 向文雖云三業無瑕而正在身

業. 問口業倒身可爾. 意業云何. 說標心等耶.

下              欄

答若依今經觀心心脈. 卽見觀世音. 是標心

也. 若依法華涅槃. 但觀心性實相入觀行等

位. 自見觀音者. 此旣初不標心則是行請證

請. 然此論請皆約見彼應身. 若標心無感乃

由過現緣淺. 非今請義. 不標而感. 此由過現

緣深. 是今請義. 標心復感其旨可知. 此聖旣

然諸聖例爾. 且衆生三業互有强弱. 强可爲

機. 故於三業各論三請. 足前十二者. 謂自他

護法. 各具延祈願三是十二也. 問護法旣是

如來付囑. 何故亦三心三業論標心等請. 答經

雖付囑而行人. 豈無爲護正法請觀音耶. 九

界論請者. 乃至三敎菩薩爲除界外三障. 須

請圓敎觀音也. 佛界須料揀者. 應問云. 九界

可爾. 佛界云何請耶. 應答云. 名字觀行卽佛.

爲除分段三障故. 須請分證之觀音. 相似卽

佛爲除變易三障亦爾. 於分證中位位互作.

乃至等覺爲除三障請究竟觀音. 此約圓中

五卽俱名佛界也. 若剋取究竟位爲能請者.

以衆生斷惡機在觀音. 故須請也. 則如經云.

爾時世尊. 憐愍衆生覆護一切. 重請觀世音

菩薩等. 菩薩皆具衆德者. 圓證實理故具衆

德. 文殊具云文殊師利. 此□妙德. 以見三德

佛性不縱不橫故. 稱妙德. 大經云. 了了見佛

性猶如妙德等. 彌勒. 此云慈氏. 一體三慈無

所不攝. 故以爲名. 至論下明體性本融. 釋成

皆具衆德義也. 是故德慈智三一體異名展

轉互攝. 以三德三慈三智無異體故. 無緣種

智□從勝說. 中體雙照慈智俱三. 但逗下明

隨機立號. 宜聞者卽隨其所聞. 有四悉益. 所

經數: 一八○一

經名: 請觀音經疏闡義□卷第一

頁數: 九八○

上              欄

以各立一號. 同是因地者. 同是眞因也. 各說

身因者. 涅槃三十二云. 五百比丘問身子云.

佛說身因. 何者是耶. 身子答云. 汝等亦各得

正解脫. 自應知之. 何緣方更作如是問. 有比

丘言我等未得正解脫時. 意謂無明卽是身

因. 作是觀時得阿羅漢果. 有說愛有說行乃

至飮食五欲. 如是五百共往佛所. 各說已解.

身子白佛. 誰爲正說. 佛言. 無非正說. 三十二

者. 淨名中初法自在菩薩云. 生滅爲二不生

不滅爲不二. 乃至文殊說云. 無說無示爲入

不二. 共三十二人. 若兼居士默然則三十三

也. 同入下五百比丘四八大士. 能入雖異所

入無殊. 約跨節論五百趣實例. 如觀經疏云.

四四十六同趣常樂也. 一理者萬法雖差心

性常一. 故云一理. 所以亦異者. 義趣別也. 此

則理體雖同義異名異. 如理有遍照義. 故立

觀智之名. 理有遍攝義故立慈氏之稱. 名義

雖異. 只是一理故云不離於理也. 釋別名中

應先分二段. 初約境智釋應. 次約界業釋機.

總別釋者. 總釋卽境智合辨. 別釋卽境智開

說. 言破立者. 以觀世之名.  本是界外不思議

境智. 隨順機緣亦爲思議境智. 而皆絶四離

百慮. 人於此起四性執. 故須先破四執. 旣

破四悉被物則藏境智成. 乃至圓境智成. 故

須後立. 破者下先且標立境智之名. 以爲所

破. 世卽三種世間也. 今問下境智相望各有

四句. 在文可解. 自境故境等者. 謂境自是境

智自是智. 不相因也. 此是自生者. 若云境自

是境者. 境不因智照是境自生. 若云智自是

中                      欄

智智不因境發. 是智自生. 此中但難初句餘

三例之. 故云等也. 若欲備難者. 次句應云若

由境故智是智他生. 若由智故境是境他生.

何者. 自境. 故境旣稱境. 爲自以境望智. 智卽

是他今境從智生. 豈非他境智. 亦如是若合

故境合故智者. 此則境不由智故境. 亦不由

境故境. 智境因緣和合境智亦如是. 此卽

共生共生有二過. 墮自他性中. 若非智非境

故境故智者. 此則離境離智無因緣而辨境

智. 從因緣尙不可得. 何肉無因緣耶. 此四□

是妄想推計. 故須破之. 問佛法皆云因緣和

合. 何故破共生. 答爲定執故亦須破之. 四執

破已四說無過. 中論所破者. 論云. 諸法不自

生. 亦不從他生. 不共不無因. 是故說無生. 龍

樹旣破. 那得如前四種執一爲是餘妄語乎.

六十二見. 謂我大色小色大我小. 卽色是我

離色是我. 四陰亦爾. 三世五陰總成六十. 不

離有無. 故六十二皆邊見攝. 今於境智起四

見者. 實八十八使具起. 略言邊見及三受耳.

若具論者. 隨執一句謂我知解此法. 法中計

我卽身見. 執初三二句墮有邊. 執二四二句

墮無邊. 乃六十二見所攝. 卽邊見也. 如此妄

執不當道理. 卽邪見執此是實計爲涅槃. 卽

見取. 果盜謂此爲道依之. 進從卽戒取. 因盜

有三苦者. 樂受有壞苦. 苦受有苦苦. 不苦不

樂受有行苦. 樂受則愛等者. 謂執一種境智

爲是. 若他[&FFFF]#歎. 心則愛著生喜而心樂. 卽貪

使. 苦受者. 若他違逆則忿怒生瞋而心苦. 卽

瞋使. 不苦不樂卽不爲毁[&FFFF]#則在癡使等分.

下              欄

亦在三使中收. 又我解此境智他所不解. 以

其所執矜傲於人卽慢使. 旣執此爲是今雖不

疑後當大疑. 卽疑使. 是則十使宛然. 皆從所

執境智上起. 將此歷三界四諦. 則有八十八

使. 就思惟歷三界則有九十八使. 今於五利

略擧邊見. 五鈍略明四分者. 從要而言. 以

四句境智皆墮一邊. 依此所執皆生三受. 其

相易見. 故且明之. 如向細論. 備九十八故下.

文云知句句中九十八使名識病也. 八萬四

千塵勞者. 眞諦三藏準十使經. 以貪等十爲

根本. 謂貪乃至戒取一一有九. 隨眠一卽成

十. 十卽成百. 前後等分各一百成三百. 置本

一百就前後二百中. 又各以十使爲方便. 二

百卽成二千一百. 約五類衆生. 謂多貪多瞋

多癡著我思覺. 五品各二千一百. 卽成一萬

五百. 配已起未起成二萬一千. 又配貪瞋癡

等分. 此四各有二萬一千. 成八萬四千也. 今

云. 四分開出者. 惑數雖多四分收盡. 畢竟空

寂者無四執故. 無依倚者以空寂故. 問意者

理旣空寂. 何故有道滅因果耶. 答意者但識

知苦集不爲四執滯□. 卽名道諦. 所緣空寂

卽是滅諦. 知四下示道諦相. 汚穢五陰者. 止

觀明九種五陰. 一期色心名果報. 平平想受

名無記. 起見起愛名兩汚穢. 身口意業善惡

分二. 變化示現名工巧. 三善根人名方便. 四

果名無漏. 今於境智起見起愛. 故云汚穢. 不

受卽觀受是苦也. 餘二存略. 道品等者. 等

取三四二五七覺八正也. 又正下示滅諦相

也. 卽以能觀爲佛所觀爲法. 境觀不二爲僧.